എംജി സര്വകലാശാലയില് ദളിത് വിവേചനമെന്ന് ഗവേഷക പത്ത് വര്ഷം പിന്നിട്ടിട്ടും ഗവേഷണം പൂര്ത്തിയാക്കാന് സര്വകലാശാല അവസരം ഒരുക്കുന്നില്ലന്നാണ് പരാതി കോട്ടയം: എംജി സര്വകലാശാലയിലും ദളിത് വിവേചനമെന്ന് ഗവേഷകയുടെ പരാതി. പത്ത് വര്ഷം പിന്നിട്ടിട്ടും ഗവേഷണം പൂര്ത്തിയാക്കാന് സര്വകലാശാല അവസരം തരാത്തതിനാല് ഭീം ആര്മി പിന്തുണയോടെ നിരാഹാര സമരം നടത്താന് ഒരുങ്ങുകയാണ് ഗവേഷകയായ ദീപ. പത്ത് വര്ഷം പിന്നിട്ടിട്ടും ഗവേഷണം പൂര്ത്തിയാക്കാന് സര്വകലാശാല അവസരം ഒരുക്കുന്നില്ലെന്നുമാണ് ഗവേഷക ദീപ പി മോഹന്റെ പരാതി. തുടര്ന്ന് ലവിലെ സിന്ഡിക്കേറ്റ് അംഗം നന്ദകുമാര് കളരിക്കലും സര്വകലാശാല വൈസ്ചാന്സിലര് സാബു തോമസുമാണ് തന്റെ പഠനത്തിന് തടസമായി നില്ക്കുന്നതെന്നും ദീപ ആരോപിക്കുന്നു. ഒക്ടോബര്29 മുതലാണ് ദീപ നിരാഹാര സമരം പ്രഖ്യാപിച്ചിരിക്കുന്നത്. 2011 ലാണ് ദീപ നാനോ സയന്സില് എംഫിലിന് പ്രവേശനം നേടിയത്. ജാതീയമായ വേര്തിരിവ് കാട്ടിയെന്ന ദീപയുടെ പരാതി ശരിവച്ചുകൊണ്ടായിരുന്നു സിന്ഡിക്കേറ്റ് നടത്തിയ അന്വേഷണ റിപ്പോര്ട് പുറത്തുവന്നത്. ഹൈക്കോടതിയും വിഷയത്തില് ഇടപെട്ടു. ഗവേഷണം പൂര്ത്തിയാക്കാന് ആവശ്യമായ എല്ലാ സൗകര്യവും നല്കണമെന്നായിരുന്നു എസ്സി എസ്ടി കമ്മീഷന്റെയും ഉത്തരവ്. ഹൈക്കോടതിയുടേയും സര്വകലാശാലയുടേയും ഉത്തരവ് ഗൗനിക്കാതെയാണ് തനിക്ക് ഗവേഷണത്തിനുള്ള അവസരം നിഷേധിക്കുന്നതെന്ന് ദീപ ചൂണ്ടിക്കാട്ടുന്നു. Tags